CELEX: 62011TN0275
Language: hu
Date: 2011-05-27 00:00:00
Title: T-275/11. sz. ügy: 2011. május 27-én benyújtott kereset — TF1 kontra Bizottság

6.8.2011   
            
            
               HU
            
            
               Az Európai Unió Hivatalos Lapja
            
            
               C 232/32
            
         2011. május 27-én benyújtott kereset — TF1 kontra Bizottság
   (T-275/11. sz. ügy)
   2011/C 232/58
   Az eljárás nyelve: francia
   
      Felek
   
   
      Felperes: Télévision française 1 (TF1) (Boulogne Billancourt, Franciaország) (képviselők: J.-P. Hordies és C. Smits ügyvédek)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               keresetének mint elfogadhatónak és megalapozottnak adjon helyt;
            
         
               —
            
            
               pervezető intézkedésként a Törvényszék eljárási szabályzata 64. cikke 3. §-ának d) pontja alapján hívja fel a Bizottságot azon dokumentumok benyújtására, amelyek alapján a Bizottság megállapította a közfinanszírozás arányos és átlátható jellegét, azaz: a rendelet 2. és 3. cikkének a 2007-es és 2008-as pénzügyi évre vonatkozó végrehajtásáról szóló jelentéseket és a 2. cikkben előírt, a 2009-es évre vonatkozó jelentéstervezetet, valamint a megtámadott határozat bizalmas változatát;
            
         
               —
            
            
               a Bizottságot kötelezze az eljárás összes költségének viselésére.
            
         
      Jogalapok és fontosabb érvek
   
   A jelen kereset a 2010. július 20-i 2011/140/EU bizottsági határozat megsemmisítésére irányul, amely a közös piaccal összeegyeztethetőnek nyilvánította azon állami támogatást, amelyet a francia hatóságok a France Télévisions javára éves költségvetési támogatás formájában szándékoznak nyújtani.
   Keresete alátámasztása érdekében a felperes három jogalapra hivatkozik.
   
               1.
            
            
               Az első jogalap a köztelevíziózás reformja által előirányzott új adók és a France Télévisions finanszírozása közötti hozzárendeltségi viszony téves értelmezésén alapul. A felperes olyan ténykörülményekre hivatkozik, amelyek alapján mind jogi szempontból, figyelemmel a releváns nemzeti jogi szövegek összességére, mind pedig gazdasági szempontból, figyelemmel a támogatás összegét, az adó mértékét és tényleges felhasználását meghatározó mechanizmusra, megállapítható az egyrészről a reklámokra kivetett adó és az elektronikus hírközlésekre kivetett adó, másrészről pedig a France Télévisions számára kifizetett költségvetési támogatások közötti kötelező hozzárendeltségi viszony fennállása.
            
         
               2.
            
            
               A második jogalap a France Télévisions finanszírozási mechanizmusával összefüggő túlkompenzációs kockázaton alapul. A felperes egyrészről a Bizottság terhére rója, hogy mivel nem nyert betekintést több közigazgatási iratba, nem tudja megfelelően gyakorolni jogorvoslathoz való jogát, másrészről pedig azt kifogásolja, hogy a Bizottság tévesen értelmezte az EUMSZ 106. cikk (2) bekezdését, amikor a vitatott intézkedés jogszerűségének vizsgálata keretében nem vette figyelembe a közszolgáltatás nyújtásának gazdasági hatékonyságára vonatkozó feltételt.
            
         
               3.
            
            
               A harmadik jogalap az EUMSZ és a másodlagos jog egyéb szabályainak figyelmen kívül hagyásán alapul. A felperes először is úgy érvel, hogy az elektronikus hírközlésekre kivetett adó sérti az EUMSZ 110. cikket, másodszor a vitatott adók a szolgáltatásnyújtás szabadsága és a letelepedés szabadsága korlátozásának minősülnek, mivel a műsorszolgáltatási ágazatban és a távközlési ágazatban kivetett különös adók halmozódása nagymértékben korlátozza a műsorszolgáltatók és a távközlési szolgáltatók azon lehetőségét, hogy gazdasági tevékenységeiket Franciaországban folytassák, harmadszor pedig a vitatott intézkedés sérti az elektronikus hírközlő hálózatok és az elektronikus hírközlési szolgáltatások engedélyezéséről szóló, 2002. március 7-i 2002/20 irányelvet, mivel adót vet ki azon távközlési szolgáltatókra, akik nem teljesítik az irányelvben előírt feltételeket.